Abat Ayımbetov

Abat Qayrat ulı Ayımbetov (aytılıwı: Abat Qayrat ulı Ayımbetov) (1995-jıl 7-avgustta tuwılǵan) — qazaqstanlı futbolshı, «Astana» hám Qazaqstan komandasında oynaydı.

 Iskerligi 

 Klub 
Ayımbetov 2012-jıldıń 26-sentyabrinde «Aqjayıq» komandasına qarsı oyında «Aqtóbe» ishinde Qazaqstan Premyer-ligasında debyut qılǵan. 2020-jıldıń 27-yanvarında «Qayrat» klubı Ayımbetov penen bir jıllıq shártnamaǵa qol qoyılǵanın járiyalaǵan hám bunı Ayımbetovta tastıyıqlaǵan. 2021-jıl 21-fevralda Kriliya Sovetov komandası Ayımbetov penen shártnamaǵa qol qoyılǵanın járiyalaǵan. Ayımbetovtıń aldınǵı komandası bolǵan «Qayrat» klubı futbolshınıń Rossiya komandasına ótiwdi ózi qálewin aytqan.Biraq Ayımbetovtıń Rossiya Premyer Ligasındaǵı oyınları kewildegidey shıqpaǵan hám 2022-jıldıń 21-yanvarında onıń «Krilya Sovetov»penen shártnaması óz-ara kelisimge muwapıq biykar etilgen .

 Astana 
2021-jıldıń 2-aprelinde «Astana» Ayımbetovtı jazǵı transfer aynasına shekem „Krilya Sovetov»tan jalǵa alǵanın járiyalaǵan hám Ayımbetov Qazaqstan Premyer Ligasına qaytqan. 2021-jıl 13-iyulda Astanaǵa berilgen ijara 2021-jıl aqırına shekem uzaytırılǵan.2022-jıldıń yanvarında Turkiyada bolıp turǵan Aımbetov dáslepki máwsim aldı jıyını ushın Astana komandası quramına kelip qosılǵan hám komandası menen shınıǵıwlarǵa kirisken.

 Xalıqaralıq iskerligi 
Ayımbetov xalıqaralıq maydanda Qazaqstan saylandı komandası húrmetin qorǵaǵan. Onıń Qazaqstan saylandı komandası debyutı 2019 -jıldıń 8-iyun kúni Evro-2020 saralawında Belgiyaǵa qarsı oyında bolıp ótken. Sol tartısta Aybetov Maksim Fedinniń ornına 66 -minutta maydanǵa túsken. Ayımbetovqa tartısta ózin kórsetiwge waqıt jetpegen. Qazaqstan saylandı komandası oyınında Belgiya saylandı komandasınan jeńilgen.

 Derekler 

Kategoriya:Wikipedia:Tiri shaxslar biografiyası
Kategoriya:7-avgustta tuwılǵanlar
Kategoriya:Qazaqstan futbolshıları